מוזיקת חג המולד

מוזיקת חג המולד (באנגלית: Christmas music) כוללת מגוון סוגות של מוזיקה שמבוצעת או מושמעת באופן קבוע במהלך עונת חג המולד. מוזיקה הקשורה לחג המולד עשויה להיות אך ורק אינסטרומנטלית, או במקרה של מזמורים או שירים עשויה לכלול מילים שהנושא שלהן נע בין לידת ישו, מסירת מתנות ועליזות. זאת, תוך ציון אנשי תרבות כמו סנטה קלאוס, בין היתר. מעבר לכך, שירים רבים עוסקים בנושאים חורפיים או עונתיים. ישנם מוזיקאים שמוציאים אלבומי חג המולד, שירי חג המולד ומקיימים ספיישלים של חג המולד. בעוד שרוב שירי חג המולד לפני 1930 היו בעלי אופי דתי מסורתי, עידן השפל הגדול של שנות ה-1930 הביא זרם של שירים ממוצא אמריקאי, שרובם לא התייחסו במפורש לאופיו הנוצרי של החג, אלא למסורות החילוניות יותר ולנושאים ומנהגים מערביים הקשורים לחג. בין השירים ניתן היה למנות את "Santa Claus Is Comin' to Town" ו-"Rudolph the Red-Nosed Reindeer", וכן שירים מסוג בלדות סנטימנטליות שבוצעו על ידי קרונרים (אנ') מפורסמים של התקופה, כמו "Have Yourself a Merry Little Christmas" ו-"White Christmas"; האחרון שבהם נשאר השיר הנמכר ביותר בכל הזמנים נכון לשנת 2018. Elvis' Christmas Album ‏(1957) מאת אלביס פרסלי ו-Merry Christmas ‏(1994)‏ מאת מריה קארי הם שני אלבומי חג המולד הנמכר ביותר בכל הזמנים. הופעות של מוזיקת חג המולד בקונצרטים ציבוריים, בכנסיות, במרכזי קניות, ברחובות העיר ובמפגשים פרטיים הם מרכיב עיקרי בחג המולד בתרבויות רבות ברחבי העולם. תחנות רדיו לעיתים קרובות, עוברות לפורמט של 24/7; פורמט שמתחיל לקראת בואו של החג, ולפעמים כבר ביום שאחרי ליל כל הקדושים – כחלק מתופעה המכונה "קריפ חג המולד" (אנ'). מקורה של המוזיקה הקשורה לחג המולד הוא ברומא של המאה הרביעית, במזמורים בשפה הלטינית כמו "Veni redemptor gentium". במאה ה-13, בהשפעתו של פרנציסקוס מאסיזי, התפתחה המסורת של שירי חג המולד הפופולריים בשפות מקומיות אזוריות. מזמורי חג המולד בשפה האנגלית מופיעים לראשונה בעבודתו משנת 1426 של ג'ון אוודליי, כומר אנגלי, שֶמוֹנָה עשרים וחמש "caroles of Cristemas", ועוסקת ככל הנראה בקבוצות של וסילים (אנ') שהיו נוסעות מבית לבית. במאה ה-16 הופיעו לראשונה מזמורי חג מולד שונים המושרים עד היום, כולל "Twelve Days of Christmas",‏ "God Rest You Merry, Gentlemen" ו-"O Christmas Tree". מוזיקה הייתה מאפיין מוקדם של עונת חג המולד וחגיגותיה. הדוגמאות המוקדמות ביותר הן יצירות הימנו גרפיות (מזמורים וליטאיות) המיועדות לשימוש ליטורגי בשמירה על חג המולד ואופניה, שרבות מהן עדיין בשימוש על ידי הכנסייה האורתודוקסית המזרחית. במאה ה-13 הייתה עליה חדה בכתיבת מזמורים בשפת העם, בעקבות פרנציסקוס מאסיזי. בימי הביניים, האנגלים שילבו ריקודי מעגל עם שירה וכינו אותם מזמורים. מאוחר יותר, פירוש המילה מזמור היה שיר בו מתייחסים לנושא דתי בסגנון מוכר או חגיגי. מאיטליה המסורת עברה לצרפת ולגרמניה, ואחר כך לאנגליה. מזמורי חג המולד באנגלית מופיעים לראשונה ביצירתו של ג'ון אודליי משנת 1426, כומר ומשורר משרופשייר, המוֹנָה 25 "caroles of Cristemas", ועוסקת ככל הנראה בקבוצות של וסילים, שעברו מבית לבית. המוזיקה כשלעצמה הפכה במהרה לאחת המחוות הגדולות ביותר לחג המולד וזאת, בנוסף לכך שמוזיקה של חג המולד כוללת כמה מהיצירות האצילות ביותר של הנגנים הגדולים. בתקופת ממשלת חבר העמים של אנגליה בפיקוחו של קרומוול, אסר פרלמנט ראמפ לשיר מזמורי חג מולד מפאת העובדה שטענו שמדובר בעבודת אלילים. בדומה למנהגים אחרים הקשורים לנצרות הקתולית העממית, עורר מנהג שירת המזמורים לסערה בקרב פוריטנים ופרוטסטנטים. מקרה מפורסם היה כאשר נאסר לחגוג באופן גורף את חג המולד בתקופת אותה הממשלה. ניסיון זה לאסור את חגיגות חג המולד נראה בעבר בהיסטוריה המוקדמת של אבא חג המולד. (אנ') במהלך האספה בווסטמינסטר נקבע יום ראשון כָיום הקדוש היחיד בלוח השנה, בשנת 1644. הליטורגיה החדשה שהופקה עבור הכנסייה האנגלית הכירה בכך בשנת 1645, ולכן ביטלה את חג המולד באופן חוקי. חגיגתו הוכרזה כעבירה על ידי הפרלמנט בשנת 1647. ישנו ויכוח כלשהו לגבי היעילות של איסור זה, והאם הוא נאכף במדינה או לא. הפוריטנים בדרך כלל לא הסתייגו מחגיגת חג המולד – מגמה שהתחדשה ללא הרף באירופה ובארצות הברית במאות ה-18, ה-19 ו-20. כאשר במאי 1660, החזיר צ'ארלס השני את הסטיוארטס לכס המלוכה, תושבי אנגליה שוב התאמנו בשירה פומבית של מזמורי חג המולד כחלק מהחייאת מנהגי חג המולד, שאושרו לקיום על ידי המלך עצמו. במהלך התקופה הוויקטוריאנית נוצרו שירי חג מולד ידועים כדוגמת "Silent Night", ‏"O Little Town of Bethlehem" ו-"O Holy Night". שירי חג המולד הראשונים הקשורים לניקולאוס הקדוש או למביאי מתנות אחרים הופיעו במהלך המאה ה-19, כולל "Up on the Housetop" ו-"Jolly Old Saint Nicholas". מזמורי חג מולד רבים ישנים יותר תורגמו, או שהוסיפו להם מילים מהתקופה הזו, במיוחד בשנת 1871, כאשר ג'ון סטיינר פרסם אוסף בעל השפעה רחבה ששמו, "Christmas Carols New & Old". יצירתו, Christmas Carols Ancient and Modern‏ (1833), של ויליאם סנדיס כללה מזמורים אנגליים קלאסיים ותרמה לתחיית החג בתקופה הוויקטוריאנית. שירת מזמורים בכנסיות הפכה לנפוצה בערבי חג המולד, תוך שבשנת 1880 התקיים פסטיבל תשעה שיעורים ומזמורים (אנ'), בקפלת קינגס קולג', קיימברידג'. על פי אחד מהמחקרים היחידים שפורסמו אודות שירת חג המולד, שמירת חג המולד ומסורות השירים משתנות במידה ניכרת במדינות במאה ה-21. חגיגות חג המולד, כולל ניגון ושירה של מוזיקה, נחגגות גם באופן חילוני יותר על ידי מוסדות כמו הכפר של סנטה קלאוס, ברובניימי, פינלנד. המסורת של שירת מזמורי חג המולד בתמורה לנדבה או צדקה החלה באנגליה במאה ה-17 לאחר הרסטורציה. מוזיקאים בעיר או 'ממתינים' קיבלו רישיון לאסוף כסף ברחובות בשבועות שקדמו לחג המולד; המנהג התפשט בכל האוכלוסייה במאות ה-18 וה-19 עד המאות שעקבו להן. מנהג נוסף שקיימו בעיקר נשים במאה ה-17 היה להעניק סירי וסייל (אנ') לשכנותיהן והכול, תוך כדי שירת מזמורים. למרות ההיסטוריה הארוכה הזו, מזמורי חג מולד רבים מתוארכים רק מהמאה ה-19 ואילך, למעט שירים כמו "Wexford Carol",‏ "God Rest You Merry Gentlemen",‏ "As I Sat on a Sunny Bank",‏ "The Holly and the Ivy",‏ "Coventry Carol" ו-"I Saw Three Ships". ערך מורחב – שנה ליטורגית חשיבות הציפייה וחג כריסטמסטייד (אנ') בשנה ליטורגית פירושה שיש רפרטואר גדול של מוזיקה שהורכבה ונוצרה במיוחד לצורך הופעה בכנסיות המקיימות את מנהגי חג המולד. מעבר לכך, שנה כזו היא שם כולל של מונח הבא לתאר התנהלות על פי תאריכים המופיעים בלוח השנה, בהם יש הנחיות בדבר התנהגות דתית. התנהגות זו יכולה לכלול תפילות (שונות מהתפילות הנערכות ביום-יום), טקסי חליפין, צומות, קטעי קריאה שיש לקרוא, קורבנות שיש להקריב וכדומה. מחזור הליטורגיה יכול להיות במחזור שנתי או מחזור של מספר שנים. מלחינים שונים מתקופת הבארוק ועד המאה ה-21 כתבו קנטטות ומוטות לחג המולד. כמה יצירות בולטות כוללות: תומאס טאליס: Mass "Puer natus est nobis" (1554) ג'ובאני פיירלואיג'י דה פלסטרינה: O magnum mysterium (1569) אורלנדו די לאסוס: Resonet in laudibus (1569) היינריך שיץ: Weihnachtshistorie (1664) יוהאן סבסטיאן באך: כמה קנטטות לחג המולד עבור Christmas to Epiphany ו-Christmas Oratorio (1734) ג'ייקוב ג'אן רייבה: Czech Christmas Mass "Hey, Master!" (1796) אנטון ברוקנר: Virga Jesse floruit (1885) יצירות דתיות רבות מבוצעות במסגרת קונצרטים בחג המולד. הופעות עם האורטוריה "משיח" של גאורג פרידריך הנדל מהוות מרכיב של חגיגות חג המולד במדינות מסוימות, ואף על פי שהיא נכתבה במקור עבור חג הפסחא, היא כוללת היבטים מסוימים הקשורים לנרטיב של חג המולד המקראי. הופעות "Scratch Messiah" הבלתי פורמליות המתקיימות בציבור, פופולריות מאוד בעונת חג המולד. "Christmas Oratorio" מאת יוהאן סבסטיאן באך (Weihnachts-Oratorium,‏ BWV 248), שנכתבה לחג המולד 1734, מתארת את לידתו של ישו, את ההכרזה לרועים, את סגידת הרועים ואת מילת ישו ושמותיו. אנטוניו ויוואלדי הלחין את הקונצ'רטו RV270 לכינור "Il Riposo per il Santissimo Natale" ‏("For the Most Holy Christmas"). ארכאנג'לו קורלי הלחין את הקונצ'רטו Christmas Concerto (אנ') בשנת 1690. פטר קורנליוס חיבר שישה שירים הקשורים לנושאי חג המולד, אותם כינה, Weihnachtslieder. יצירות קלאסיות אחרות הקשורות לחג המולד כוללות: Pastorale sur la naissance de N.S. Jésus-Christ (c. 1670) מאת מארק-אנטואן שרפנטייה Christus (1847) אורטוריה לא גמורה מאת פליקס מנדלסון-ברתולדי L'enfance du Christ (1853–1954) מאת הקטור ברליוז Oratorio de Noël (1858) מאת קאמי סן-סנס The Nutcracker (1892) מאת פיוטר איליץ' צ'ייקובסקי Fantasia on Christmas Carols (1912) ו-Hodie (1954) שתיהן מאת רייף וון ויליאמס A Ceremony of Carols (1942) מאת בנג'מין בריטן שירים שהם מסורתיים, אפילו חלקם ללא הקשר דתי ספציפי, נקראים לעיתים קרובות מזמורי חג המולד (אנ'). לכל אחד מאלה היסטוריה ארוכת טווח, שמתפרסת על גבי מאות שנים. שירים אלה נוצרו לפני מאות שנים, ביניהם גם העתיק ביותר ("Wexford Carol") ומקורם במאה ה-12. החדשים שבהם נוצרו יחד באמצע המאה ה-19 ועד סוף המאה ה-19. רבים מהם נוגנו והושמעו לראשונה במדינות שאינן דוברות אנגלית, ולעיתים קרובות שולבו עם נושאים שאינם קשורים לחג המולד, ולאחר מכן תורגמו לאנגלית עם הקשר לחג המולד. (כדוגמת "O Holy Night" מאת אדולף אדם, שנכתב במקור בשפה הצרפתית ("Cantique de Noël") ותורגם בהמשך לשפה האנגלית) בין שירי חג המולד החילוניים המוקדמים ביותר ניתן למנות את "The Twelve Days of Christmas", שהופיע לראשונה בשנת 1780 באנגליה (הלחן שלו נוצר עד 1909); מזמור חג המולד "We Wish You a Christmas Christmas" הופיע לראשונה בשנות ה-30 של המאה ה-20, אך לא פורסם בצורתו המודרנית עד שארתור ורל הציג אותו בפני קהל רחב יותר בשנת 1935. כאשר המיתוסים החילוניים של החג (כמו סנטה קלאוס בצורתו המודרנית) צצו במאה ה-19, כך גם שירי חג המולד החילוניים. השיר "Up on the Housetop" של בנג'מין האנבי ו-"Jolly Old Saint Nicholas" של אמילי הנטינגטון מילר היו בין שירי חג המולד החילוניים המפורשים הראשונים בארצות הברית, שניהם מתוארכים לשנות ה-60; קדם להם "Jingle Bells" מ-1857, שלא נכתב במיוחד עבור חג המולד. מזמורים חדשים כוללים את "I Wonder as I Wander"‏ (1933), "Mary's Boy Child"‏ (1956), "Carol of the Drum ("Little Drummer Boy")" (1941), "Do You Hear What I Hear?" (1962) ו-"Mary, Did You Know?" (1984). מוזיקת חג המולד פורסמה כפרטיטורה במשך מאות שנים. אחד האוספים המוקדמים ביותר של מוזיקת חג מולד מודפסת היה, Piae Cantiones; ספר שירים פיני שפורסם לראשונה בשנת 1582 ובו מספר שירים שהפכו למזמורי חג מולד ידועים ברחבי העולם. ספרי מוזיקה לחג המולד במאה ה-19, כמו Christmas Carols ו-New and Old (ברמלי וסטיינר, 1871), מילאו תפקיד חשוב בהרחבת הפופולריות של שירי החג. במאה ה-20 פרסמה הוצאת אוניברסיטת אוקספורד (OUP) כמה אוספי מוזיקת חג מולד מצליחים במיוחד כמו The Oxford Book of Carols (אנ') (מרטין שו, רייף וון ויליאמס ופרסי דירמר, 1928), שהובילו להצלחתם של שירי חג מולד מסורתיים. לאחר יציאתו של אוסף חג המולד המצליח, The Oxford Book of Carols, יצאו סדרות רבי-המכר Carols for Choirs (אנ') (דייוויד וילקוק, רג'ינלד ז'אק וג'ון ראטר), שפורסמו לראשונה בשנת 1961 והיו זמינות לרכישה בחמישה כרכים. אותם הספרים הפופולריים הצליחו להשתלב בעת החדשה, בייחוד בקרב דוברי השפה האנגלית. להלן חלק מאוספים פופולריים של חג המולד: Christmas Carols, New and Old (1871) Oxford Book of Carols (1928) Carols for Choirs (1961) New Oxford Book of Carols (1992) A Shorter New Oxford Book of Carols (1992) בשנת 2008 פרסם BBC Music Magazine סקר של "50 המזמורים הגדולים ביותר", שהורכב מדעותיהם של מומחי מקהלות בממלכה המאוחדת וארצות הברית. הרשימה כללה את השירים: "In the Bleak Midwinter" – הרולד דארק "In Dulci Jubilo" – עממי "A Spotless Rose" – הרברט האוולס "Bethlehem Down" – פיטר ורלוק "Lully, Lulla" – עממי "Tomorrow Shall Be My Dancing Day" – עממי "There Is No Rose" – עממי "O Come, All Ye Faithful" – עממי "Of the Father's Heart Begotten" – עממי "What Sweeter Music" – ג'ון ראטר על פי האגודה האמריקאית למלחינים, מחברים ומוציאים לאור (ASCAP) בשנת 2016, "Santa Claus Is Comin' to Town", שנכתב על ידי פרד קוטס והייבן גילספי בשנת 1934, הוא שיר החג המושמע ביותר ב-50 השנים האחרונות. הוא בוצע לראשונה על ידי אדי קנטור בתוכנית הרדיו שלו בנובמבר 1934. טומי דורסי ותזמורתו הקליטו את גרסתם בשנת 1935, ואחריה הקליטו אותו פרנק סינטרה בשנת 1948, הסופרימס, חמישיית הג'קסונים, הביץ' בויז וגלן קמפבל. גרסת רוק מאת הזמר-יוצר האמריקאי ברוס ספרינגסטין הוקלטה בשידור חי בניו יורק ב-12 בדצמבר 1975. שירי חג מולד רבים שיצאו לפני שנת 1955 כדוגמת "Let It Snow! Let It Snow! Let It Snow!", "Winter Wonderland",‏ "Sleigh Ride" ו-"Have Yourself a Merry Little Christmas" עדיין מדורגים במצעדי השירים השונים, כדוגמת בילבורד הוט 100, מצעד הסינגלים הבריטי וקנדה הוט 100. שירי חג מולד שיצאו לאחר שנת 1955 ועדיין ממשיכים לזכות להצלחה רבה במצעדי השירים הם "Wonderful Christmastime" של פול מקרטני, "All I Want for Christmas Is You" של מריה קארי, ו-"Last Christmas" של וואם!. השני מביניהם, "All I Want for Christmas Is You", הגיע לשיא הפופולריות שלו בדצמבר 2019, 25 שנים לאחר צאתו, כאשר כבש את פסגת מצעד הבילבורד הוט 100, ובכך הוא הפך לסינגל ה-19 של קארי לעשות זאת. קארי הפכה לאמנית השנייה עם מספר להיטי המקום הראשון הרב ביותר בארצות הברית (אחרי הביטלס) ואמן הסולו היחיד שעשה זאת. בשנת 2020, 26 שנים מצאתו המקורית, הצליח השיר להגיע למקום הראשון במצעד הסינגלים הבריטי וקבע שיא היסטורי במצעד. הוא הפך לשירה הבינלאומי המוצלח ביותר של קארי וכן אחד מהשירים הנמכרים ביותר בכל הזמנים. השירים שצוינו קודם לכן – שמושמעים ברדיו, באינטרנט, בקניונים, במעליות, במבואות וברחובות בעונת חג המולד – הולחנו ובוצעו החל משנות ה-30 ואילך. (שירים שפורסמו לפני 1925 אינם מוגנים בזכויות יוצרים, מה שהוביל את האגודה האמריקאית למלחינים, מחברים ומוציאים לאור (ASCAP) לא לכלול אותם ברשימותיה). בנוסף לבינג קרוסבי, אמנים נוספים ששיריהם הצליחו להיכלל ברשימת שירי חג המולד המבוצעים ביותר שפורסמה בשנת 2015, הם פרנק סינטרה, אלביס פרסלי, אנדי ויליאמס וחמישיית הג'קסונים. מאז אמצע שנות ה-50, חלק ניכר ממוזיקת חג המולד שהופקה עבור ויועדה להיות פופולרית הייתה בעלת צלילים רומנטיים במפורש, ועשתה שימוש בנושא חג המולד למטרות שיווקיות ותפאורה בלבד. בשנות ה-50 הקליטו שירי חג מולד שונים למטרות סאטיריות וקומיות. שירים יוצאים מן הכלל כמו "The Christmas Shoes"‏ (2000) עסקו בנושא הנצרות, בצורה שעוררה עניין והובילה לכך שמספר רב של אמנים מכל הסוגות המוזיקליות השונות הקליטו אותם. "The Christmas Shoes" עצמו זכה להצלחה רבה כאשר קיבל מטעם איגוד תעשיית ההקלטות האמריקאי (RIAA) את תואר הזהב. שלושים שירי חג המולד המבוצעים ביותר לעונת החגים 2015 מדורגים בטבלה שלהלן; כל הקרדיטים מתבססים על ה-ASCAP. רוב השירים שנכללו ברשימה מתארים בדרך כלשהי את חג המולד או קשורים אליו. חלקם אף מסבירים כיצד מדינות נוצריות מערביות נוהגות לחגוג את החג. כלומר, ב"מזמור דבקון" למשל, תתואר סיטואציה של הענקת מתנות חג המולד אחד לשני, או שמא יתוארו עצי חג המולד, ארוחות חג המולד וכדומה. מנגד, ישנם שירים הקשורים לחג המולד, אך בעלי הקשר לעונת החורף ולמאפייניו, כדוגמת "Let It Snow! Let It Snow! Let It Snow!" שעוסק בשלג המאפיין את חג המולד. שירים רבים מתבססים על מסורות שונות הקשורות לחג המולד ולעונת החורף בפרט. לדוגמה, "Santa Baby" של ארת'ה קיט מכיל שימוש בכפל לשון, בו מבקשת אישה מסוימת מסנטה קלאוס שייתן לה לכבוד חג המולד מתנות חג המולד כמו יאכטה ותכשיטים של טיפאני ושות'. התוכן הלירי של "Santa Baby" היה שנוי במחלוקת וכתוצאה מכך נאסר להשמעה באופן זמני בדרום ארצות הברית. מבקרי מוזיקה הפנו ביקורות מעורבות כלפי השיר, תוך שחלקם טענו שהוא "רווי בתוכן" ביחס לשיר חג המולד. בנוסף, שירים כמו "Winter Wonderland" ו-"Song for a Winter's Night" עוסקים בעונת החורף בפרט, כשהראשון מביניהם עוסק ברומן של זוג בעונת החורף. גרסה מאוחרת יותר של השיר (שיצאה לאור בשנת 1947) כללה "ליריקה המתאימה לילדים". הדירוג לעיל נובע מסך גרסאות הכיסוי שנעשו לשיר מסוים החל מ-1 בינואר 2015 ועד ל-31 בדצמבר 2015. מתוך שלושים שירי חג המולד המבוצעים ביותר בשנת 2015, 13 (43%) נכתבו בשנות ה-30 או ה-40 ו-12 (40%) נכתבו בשנות ה-50 וה-60; רק חמישה (17%) נכתבו משנות ה-40 ואילך. תופעה זו צוינה ב-xkcd. השיר החדש ביותר מבין 30 שירי חג המולד המבוצעים ביותר הוא "All I Want for Christmas Is You", שנכתב ובוצע על ידי מריה קארי בשנת 1994, ונכנס לרשימה לראשונה בשנת 2015; השיר הגיע לעשירייה הפותחת במצעד הבילבורד הוט 100 בשנת 2017, ונבחר כ"שיר חג המולד החביב ביותר בממלכה המאוחדת" באותה השנה על ידי האינדפנדנט. טרוי פאוורס ואנדי סטון כתבו שיר עם אותו השם והנושא, שהקליטו וינס ואנס & הוואליאנטס בשנת 1989. ג'וני מארקס כתב שלושה שירים מתוך ה-30 ברשימה: "Rudolph the Red-Nosed Reindeer",‏ "Holly Jolly Christmas" ו-"Rockin' Around the Christmas Tree". אירווינג ברלין כתב שניים: "White Christmas" ו-"Happy Holiday". אלה כותבי השירים היחידים שהופיעו ברשימה יותר מפעם אחת – ושניהם אינם נוצרים. ג'ין אוטרי היה הראשון שביצע שלושה שירים מתוך הרשימה – "Rudolph the Red-Nosed Reindeer",‏ "Frosty the Snowman" ו-"Here Comes Santa Claus (Right Down Santa Claus Lane)". שניים מהשירים, "Carol of the Bells" ו-"Christmas Eve/Sarajevo 12/24", מבוססים על מנגינת השיר "Shchedryk" של מיקולה ליאונטוביץ', שיצא לאור בשנת 1918, ולכן אינו מוגן בזכויות יוצרים ואינו כפוף לאגודה האמריקאית למלחינים, מחברים ומוציאים לאור (ASCAP). המילים של "Carol of the Bells" עדיין מוגנות בזכויות יוצרים. זכויות היוצרים על "Christmas Eve/Sarajevo 12/24" חלות רק על העיבוד המוזיקלי שלו. מדיה וקבצים בנושא מוזיקת חג המולד בוויקישיתוף מוזיקה לחג המולד, דף שער בספרייה הלאומית Glenday, Craig, ed. (2007). Guinness Book of Records. Jim Pattison Group. p. 187. ISBN 978-1-904994-67-1. "The rise and fall of Christmas music". 27 בנובמבר 2018. נבדק ב-3 באפריל 2021. {{cite web}}: (עזרה) Adam Sweeting, ‏Let the yule duel begin, The Telegraph, 15 December 2005 Miles, Clement, Christmas customs and traditions, Courier Dover Publications, 1976, ISBN 0-486-23354-5, p. 32 Miles, pp. 31–37 Miles, pp. 47–48 Christmas Songs – The Twelve Days of Christmas, נבדק ב-2021-06-05 Christmas Songs – God Rest Ye Merry, Gentlemen, נבדק ב-2021-06-05 Christmas Songs – O Christmas Tree, נבדק ב-2021-06-05 Miles, Clement (1976). Christmas customs and traditions. Courier Dover Publications. pp. 47–48. ISBN 978-0-486-23354-3. Hutton, Ronald (1996). The Stations of the Sun. Oxford. Hutton, Ronald (1996). The Stations of the Sun. Oxford. Shoemaker, Alfred L. (1999) [1959]. Christmas in Pennsylvania. Mechanicsburg, PA. p. xvii. Susan Lewis, The Story Behind The Beloved Christmas Carol "Silent Night", www.wrti.org (באנגלית) O Little Town of Bethlehem - Lyrics & Story Behind Popular Christmas Carol, Crosswalk.com (באנגלית) A brief history of ‘O Holy Night,’ the rousing Christmas hymn that garnered mixed reviews, America Magazine, ‏2020-11-19 (באנגלית) A Brief History of Holiday Music: The 1800s and the Re-Invention of Christmas | Psychology Today, www.psychologytoday.com (באנגלית) Kelly, Richard Michael (2003). A Christmas Carol. Broadview Press. p. 10. ISBN 1-55111-476-3. BBC - Cornwall - Faith - Festival of Nine Lessons and Carols, www.bbc.co.uk David Hebert, Alexis Anja Kallio, Albi Odendaal, Not So Silent Night: Tradition, Transformation and Cultural Understandings of Christmas Music Events in Helsinki, Finland, Ethnomusicology Forum 21, 2012-12-01, עמ' 402–423 doi: 10.1080/17411912.2012.721525 Santa Claus Village in Rovaniemi in Lapland Finland Arctic Circle, Santa Claus Village Rovaniemi Finland (באנגלית אמריקאית) Simpson, Jacqueline; Roud, Steve (2000). Oxford Dictionary of English Folklore. Oxford. p. 64. Messiah complex: why it's a joy to sing Handel's classic every Christmas | Music | The Guardian, web.archive.org, ‏2019-10-10 The Glorious History of Handel's Messiah | Arts & Culture | Smithsonian, web.archive.org, ‏2019-10-10 Messiah – London Handel Festival, web.archive.org, ‏2019-10-10 Hallelujah! It’s song time | London Evening Standard, web.archive.org, ‏2019-10-10 Bach - Christmas Oratorio - Classic FM, web.archive.org, ‏2016-03-20 Jennifer Fisher, "Nutcracker" nation : how an Old World ballet became a Christmas tradition in the New World, New Haven : Yale University Press, 2003, ISBN 978-0-300-09746-7 Simon Heffer, Vaughan Williams, Faber & Faber, 2014-06-19, ISBN 978-0-571-31548-2. (באנגלית) Piae Cantiones: A Medieval Song Treasury, www.hymnsandcarolsofchristmas.com www.Spielleut.de - Facsimiles, Originalnotationen der Piae Cantiones (Finnland, 16.Jh), www.spielleut.de William Emmett Studwell, Dorothy E. Jones, Publishing Glad Tidings: Essays on Christmas Music, Psychology Press, 1998, ISBN 978-0-7890-0398-0. (באנגלית) Percy Dearmer, Martin Shaw, Ralph Vaughan Williams, The Oxford book of carols, Oxford ; New York : Oxford University Press, 1964, ISBN 978-0-19-353314-1 Christopher Morris, musician - obituary, The Telegraph, 2 March 2015 In the Bleak Midwinter voted greatest carol of all time - Telegraph, web.archive.org, ‏2017-03-20 BBC - Press Office - In The Bleak Midwinter hits top spot as greatest carol ever, www.bbc.co.uk December 2008, Classical Music (באנגלית) Mariah Carey - Merry Christmas, Discogs (באנגלית) Bruce Springsteen - Santa Claus Is Comin' To Town (Official Audio), נבדק ב-2021-06-12 Paul McCartney – Wonderful Christmastime (1979, Vinyl) (באנגלית), נבדק ב-2021-06-12 Mariah Carey - All I Want For Christmas Is You, Discogs (באנגלית) Wham! - Last Christmas / Everything She Wants, Discogs (באנגלית) Mariah Carey's All I Want For Christmas hits Number 1 after 26-year wait, www.officialcharts.com (באנגלית) Mariah Carey's best songs: Ranking her No. 1 hits, EW.com (באנגלית) "10 of the best Mariah Carey songs". The Telegraph (באנגלית בריטית). 2017-10-10. ISSN 0307-1235. נבדק ב-2021-06-12. "Santa Claus Is Coming to Town" Is Most-Played Holiday Song of the Last 50 Years, www.ascap.com (באנגלית) Gold & Platinum, RIAA (באנגלית אמריקאית) Frank Sinatra – Let It Snow! Let It Snow! Let It Snow!, נבדק ב-2021-06-12 Eartha Kitt – Santa Baby, נבדק ב-2021-06-12 'Santa Baby' is the latest Christmas song to come under criticism as Miley Cyrus changes lyrics, Her.ie (באנגלית) Felix Bernard – Winter Wonderland, נבדק ב-2021-06-12 Gordon Lightfoot – Song for a Winter’s Night, נבדק ב-2021-06-12 Song "Winter Wonderland" - MusicBrainz, musicbrainz.org The Story Behind "Winter Wonderland" | FamilyTree.com, Family Tree, ‏2016-12-25 (באנגלית) Tradition, xkcd Mariah Carey's 'All I Want for Christmas Is You' Hits Hot 100's Top 10 for First Time, 'Perfect' Still No. 1, Billboard (באנגלית) Mariah Carey's 'All I Want For Christmas Is You' is officially the best festive song, The Independent, ‏2017-12-14 (באנגלית) Stephen Sabludowsky, Vince Vance Interview, Christmas And New Orleans, Bayoubuzz (באנגלית בריטית) Steve Kurtz, The Jewish composers who wrote your favorite Christmas songs, Fox News, ‏2017-12-21 (באנגלית אמריקאית)